钦定古今图书集成/明伦汇编/闺媛典/第279卷 > 皇清十二 > 何嘉穗妻张氏
## 钦定古今图书集成/明伦汇编/闺媛典/第279卷 > 皇清十二 > 何嘉穗妻张氏

按《九江府志》：“张氏，瑞昌何嘉穗妻。年十五，归何敬执妇道。氏年十九，嘉穗亡，哀毁恸绝，矢志不嫁，以夫巾履及所蓄玩好陈列几案，朝夕对之而泣。每岁曝巾服于阶，历久如初。乙酉兵乱，翁惧不保，嘱老妪劝他适，氏即欲捐生，有妹改嫁生子，以果贻氏，氏怒，掷之地下。其恶恶类如此。”